7. Socialtilsynets tilsyn på handicap- og psykiatriområdet (Åben)
Tidl. politisk behandling
Forventet sagsgang
SS-U, ØK, BY
Lovgrundlag
Socialtilsynsloven
SAGENS INDHOLD
Byrådet skal i denne sag tage stilling til de tilsyn, som Socialtilsynet har ført med Botilbud Handicap 
Hinnerup (herefter Hindhøjen) 8. juni 2020 og Boligerne på [adresse] (herefter [adresse]) 7. august 2020. De 
endelige tilsynsrapporter er modtaget henholdsvis 2. september 2020 og 14. september 2020.
Bilaget ”Tilsynsbeskrivelse, Socialtilsynet” beskriver hovedtrækkene i tilsynsrapportens opbygning og 
terminologi. Socialtilsynet beslutter før hvert tilsyn, hvorvidt tilbuddet skal vurderes ud fra samtlige temaer, 
kriterier og indikatorer eller blot nogle af disse.
Tilsyn med Nicolai Østergaard 
Konklusionerne fra tilsynet med Nicolai Østergaard er positive. Socialtilsynet har ikke fundet anledning til at komme 
med opmærksomhedspunkter eller udviklingspunkter. Tilbuddet har fastholdt sin godkendelse 
(regodkendt). 
Ved tilsynet med Nicolai Østergaard har Socialtilsynet valgt at fokusere på temaerne: 

Målgruppe, metoder og resultater (kriterium 3, indikator 3a-3c) 

Sundhed og trivsel (kriterium 5 og 7, indikator 5a og 7a). 
I forhold til ”Målgruppe, metoder og resultater” vurderer Socialtilsynet, at tilbuddet arbejder med afsæt i en 
klar målgruppebeskrivelse og anvender relevante faglige metoder med fokus på den enkelte borgers behov 
og udfordringer. Socialtilsynet vurderer samtidig, at tilbuddet med fordel kan arbejde videre på, at 
dokumentationen bliver ensartet og systematisk i alle tilbuddets afdelinger.
I forhold til ”Sundhed og trivsel” vurderer Socialtilsynet, at tilbuddet arbejder ud fra en anerkendende tilgang, 
hvor medbestemmelse og borgerinddragelse er fundamentet for det pædagogiske arbejde. Socialtilsynet 
vurderer samtidig, at der fortsat er et behov for at have fokus på udarbejdelse og anvendelse af 
risikovurderinger og på forebyggelse af vold og overgreb.
Tilsyn med [adresse] 
Konklusionerne fra tilsynet med [adresse] er positive. Socialtilsynet har ikke fundet anledning til at komme 
med opmærksomhedspunkter eller udviklingspunkter. Tilbuddet har fastholdt sin godkendelse 
(regodkendt).
Ved tilsynet med [adresse] har Socialtilsynet valgt at fokusere på temaerne: 

Målgruppe, metoder og resultater (kriterium 3, indikator 3a) 

Organisation og ledelse (kriterium 8 og 9, indikator 8a-8b og 9a) 

Kompetencer (kriterium 10, indikator 10a). 
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Line Toft 
Michelle Thorsen (tinj)
Tilsynsrapporterne for Hindhøjen og [adresse] er vedlagt som bilag og indeholder de temaer, kriterier og 
indikatorer, som Tilsynet har valgt at fokusere på ved det aktuelle tilsynsbesøg. Af systemmæssige årsager 
fremgår enkelte ikke-udvalgte indikatorer fortsat af tilsynsrapporterne. Disse er markeret med røde krydser. 
De tiltag, som de to tilbud har iværksat efter tilsynet, fremgår af bilaget ”Opfølgning på tilsynsbesøg ved 
Socialtilsynet”.
VURDERING
Social og Sundhed noterer sig, at Socialtilsynet betegner Hindhøjen og [adresse] som velfungerende og 
veldrevne tilbud. 
I forhold til Socialtilsynets bemærkninger omkring Nicolai Østergaard har ledelsen planlagt yderligere undervisning 
i, hvordan tilbuddet bedre dokumenterer borgernes løbende udvikling i form af delmål for indsatsen. Alle 
borgere får tilbudt en handleplan, hvori indsatsen for borgeren beskrives, og herunder hvilke delmål, der 
skal opstilles for at nå i mål med indsatsen. Det skal understøtte processen i forhold til at dokumentere 
borgernes udvikling med udgangspunkt i konkrete klare mål, hvilket bidrager til øget systematik og 
ensartethed i dokumentationsarbejdet. 
Herudover arbejder Hindhøjen fortsat med anvendelse af risikovurderinger og har fokus på at anvende 
pædagogiske teknikker til forebyggelse af vold og overgreb. 
Tilsynsrapporterne og notatet ”Opfølgning på tilsynsbesøg ved Socialtilsynet” har været i høring hos 
Handicaprådet. Handicaprådet har i deres høringssvar kun bemærkninger til tilsynsrapporten for 
Nicolai Østergaard. Handicaprådets høringssvar af 10. november 2020 er vedlagt som bilag.
Handicaprådet hæfter sig ved, at Socialtilsynet i lighed med tidligere år påpeger problemer med 
utryghedsskabende adfærd fra enkelte beboere i forhold til medbeboere på [adresse]. Initiativerne i forhold 
til tilsynet i 2019 oplyses i den aktuelle tilsynsrapport at have haft en gavnlig effekt. Det er Handicaprådets 
opfattelse, at problemerne langt fra er løst og stadig påvirker medbeboernes trivsel og livskvalitet negativt. 
Handicaprådet anbefaler i forlængelse heraf, at der laves nye initiativer, herunder en vurdering af, om der 
er tilstrækkelige personaleressourcer i forhold til at kunne sikre rammerne for en hverdag, hvor såvel 
beboere som personale kan føle sig trygge. 
Social og Sundhed anerkender, at der fortsat er behov for at arbejde med at få beboerne til at føle sig 
endnu mere trygge, end de gør i dag. Social og Sundhed vurderer samtidig, at flere personalemæssige 
ressourcer ikke vil bidrage til mindre udadreagerende adfærd, men at der i stedet skal være et kontinuerligt 
fokus på at forbedre den pædagogiske tilgang til borgerne. 
På Hindhøjen har man et fortsat fokus på at arbejde med at skabe tryghed hos den enkelte borger, og der 
anvendes i dag konfliktnedtrappende redskaber, som eksempelvis metoden ”tilpasset pædagogik”, daglig 
risikovurdering, brug af sceneskift samt opmærksomhed på betydningen af god introduktion til nye 
medarbejdere. Redskaberne giver personalet flere handlemuligheder, når konflikterne opstår. Det er dog 
ikke altid muligt at påvirke, hvad der foregår i borgerens indre, og som kan være en katalysator for konflikter. 
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved Socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra Socialtilsynet for Botilbud Handicap Hinnerup og Boligerne på [adresse] tages 
til efterretning. 
2.
At tiltag i notatet ”Opfølgning på tilsynsbesøg ved Socialtilsynet” godkendes.
BESLUTNING
Social- og Sundhedsudvalget, 1. december 2020:
Fraværende: Ingen
Indstilles godkendt.
Økonomiudvalget, 8. december 2020:
Fraværende: Ingen
Indstilles godkendt. 
Byrådet, 15. december 2020:
Fraværende: Ingen
Godkendt. 
Bilag
1.
Tilsynsrapport Nicolai Østergaard (957620)
2.
Tilsynsrapport Boligerne på [adresse] (957619)
3.
Opfølgning på tilsynsbesøg ved Socialtilsynet (957621)
4.
Tilsynsbeskrivelse, Socialtilsynet (957743)
5.
Høringssvar af 9. november 2020 (957626)
